**משרד הביטחון**

**תמיכה לעמותות ולקרנות העוסקות בסיוע לחיילים משוחררים בודדים :**

1. **תקציב המדינה לשנת תמיכות 2020 טרם אושר. לפיכך, מתן התמיכה בפועל יהיה בכפוף לאישור התקציב. כמו כן, אין ודאות שייקבע תקציב לנושא התמיכה, לרבות תקציב לתשלום מקדמות ומה יהיה שיעורו ככל שייקבע. משכך, האחריות על ביצוע הפעילות הנתמכת בטרם אושרה התמיכה היא על המוסד.**
2. **יודגש כי עפ"י הנחיות משרד האוצר, לא תתקבל כל החלטה סופית בדבר חלוקת התמיכה והיקפה המאושרת לכל אחד ממוסדות הציבור המבקשים תמיכה עד לאחר אישור תקציב המדינה לשנת 2020.**
3. בהתאם להוראות סעיף 3א (ה) לחוק יסודות התקציב, התשמ"ה 1985, קבע שר הביטחון, בהתייעצות עם היועץ המשפטי לממשלה, מבחן למתן תמיכה מתקציב המשרד (בכפוף לעיל).
4. להלן מספר התקנה התקציבית (טרם נקבע תקציב לתקנה) :

* **חיילים משוחררים בודדים – 15110108**

1. טפסים להגשת בקשה לתמיכה ניתן להוריד באתר האינטרנט של המשרד בכתובת [WWW.MOD.GOV.IL](http://WWW.MOD.GOV.IL) , תחת "שירות לאזרח – שירותים כללים – בקשות תמיכה".
2. את טפסי הבקשות המלאים והחתומים עפ"י כל הדרישות, יש להפנות למרכזת ועדת התמיכות המשרדית - סווטה בכור-קוגן, לשכה משפטית, משרד הביטחון, רח' קפלן 22 הקריה תל-אביב, מיקוד 61909. טלפון לבירורים: 03-6977879.
3. **המועד האחרון להגשת בקשות לתמיכה בתחומים הנ"ל הינו – 27.02.2020.**
4. יודגש כי העברת התמיכה מותנית באישור תקציבי.
5. למען הסר ספק, מובהר כי אין וודאות שייקבע בסעיף התקציבי תקציב לנושא התמיכה, או מה יהיה הסכום אשר ייקבע בסעיף זה.
6. גוף שאושרה לו תמיכה בפעם הראשונה, יידרש לפתוח מספר ספק ביחידת הספקים.